b'\n_START_ARTICLE_\nIsola Di San Michele\n_START_SECTION_\nPovijest\n_START_PARAGRAPH_\nZajedno sa susjednim oto\xc4\x8di\xc4\x87em San Cristoforo della Pace, otok je bio popularno odredi\xc5\xa1te venecijanskih izletnika i ribara. Na otoku je podignuta prva renesansna crkva u Veneciji: - San Michele, arhitekta Maura Codussia 1469 godine, uz crkvu je podignut i samostan kamaldolijanaca. Otoci San Michele i San Cristoforo su 1807 godine, u vrijeme francuske uprave nad gradom izabrani da postanu gradsko groblje, jer se dr\xc5\xbealo da je staro groblje na kopnu - nehigijensko. Projekte za novo groblje napravio je arhitekt Antonio Selva. Uski kanal koji razdvajao dva otoka nasipan je zemljom 1836 godine, tako je to postao jedinstveni otok, koji je uzeo ime ve\xc4\x87eg otoka - San Michele._NEWLINE_Otok je nakratko poslu\xc5\xbeio i kao zatvor za vrijeme napoleonske uprave nad gradom. Pokajnici se prevoze do svog posljednjeg po\xc4\x8divali\xc5\xa1ta na San Michele u posebnim gondolama. Na groblju se nalaze grobovi mnogih slavnih osoba, poput; Christiana Dopplera, Igora Stravinskog, Josepha Brodskog, Emilija Vedove, Sergeja Pavlovi\xc4\x8da Djagileva, Ezre Pounda, Luigi Nona i Zorana Mu\xc5\xa1i\xc4\x8da._NEWLINE_Groblje je uporabi i danas, ali kako sve vi\xc5\xa1e nedostaje prostora, poput drugih groblja u Europi, i na San Micheleu se \xc5\xa1tedi sa prostorom, tako da se nakon nekoliko godina mrtvi ekshumiraju, a njihovi ostatci pohranjuju u manje betonske ostave drugom dijelu groblja.'